સુરત : પાટીદાર અનામત આંદોલનનો કન્વીનર હાર્દિક પટેલ હાલ સુરતની લાજપોર જેલમાં છે. રાજદ્રોહનાં ગુનાહેઠળ તેની વિરુદ્ધ કાર્યવાહી ચાલી રહી છે. જો કે સુરતમાં કોર્ટનાં આદેશ બાદ તેની પુછપરછ ડીસીબી પોલીસ દ્વારા કરવામાં આવી હતી. પુછપરછ કરનારા પીઆઇ જે.એચ દહિયાનાં સવાલ જવાબની એફીડેવીટ આજે હાર્દિકનાં વકીલે કોર્ટમાં કરી હતી. પી.આઇએ હાર્દિકને તેની સ્ત્રીમિત્રથી માંડીને તેનાં અંગત સંબંધો સુધીની તમામ પુછપરછ કરી હતી. જો કે તેનાં જવાબમાં હાર્દિકે જણાવ્યું કે ગુજરાતમાં સંજય જોશીની સેક્સ સીડી બનતી હોય તો મારૂ તો શું ગજું છે. તે ઉપરાંત રાજકીય વાતચીત પણ થઇ હોવાનું યશવંત વાળાએ એફિડેવિટમાં જણાવ્યું હતું.